
БОЙКА ВЕЛКОВА ПОСРЕЩА РОЖДЕН ДЕН НА СЦЕНАТА

НА СТОЛИЧЕН КУКЛЕН ТЕАТЪР 

Актрисата черпи по време на моноспектакъла си „Пътят към Афродита”

На сцената на Столичен куклен театър ще посрещне Бойка Велкова своя рожден ден, който е на 16 юни. Актрисата ще почерпи с чаша вино всички зрители и приятели, дошли да гледат нейния авторски моноспектакъл „Пътят към Афродита”, който се играе от 19.30 ч.

Една жена и една актриса се срещат на сцената, за да си подадат ръка, да си признаят няколко тайни, да си споделят забавни истории и да заявят своя вкус към изкуството, храната и силата на прошепнатите слова.

„Пътят към Афродита” е спектакъл за радостта от живота, за малките удоволствия, които си доставяме, за връзката между прегрешенията и духовното израстване, затова какъв по-подходяш начин от това да посрещна рождения си ден на сцената” – споделя Бойка Велкова.

Ако и вие обичате театъра толкова, колкото и празниците, посрещнете заедно с Бойка Велкова нейния рожден ден!

16 юни, 19.30 ч.

"ПЪТЯТ КЪМ АФРОДИТА"

Столичен куклен театър, салон „Гурко” 14

Специален гост Теодоси Спасов

